JMT ออกหุ้นกู้ 440 ลบ.อายุ 3 ปี ดอกเบี้ย 4.20% ขายรายใหญ่ 9-11 ต.ค.
JMT ออกหุ้นกู้ 440 ลบ.อายุ 3 ปี ดอกเบี้ย 4.20% ขายรายใหญ่ 9-11 ต.ค.
10 ต.ค. 2560

บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT เปิดเผยว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั่งที่ 2/2560 มูลค่าไม่เกิน 440 ล้านบาท อายุ  3 ปี ครบกำหนดไถ่ถอนปี พ.ศ.2563 อัตราดอกเบี้ยคงที่ร้อยละ 4.20 ต่อปี จ่ายดอกเบี้ยทุก 3 เดือนตลอดอายุหุ้นกู้
ทั้งนี้เสนอขายให้ผู้ลงทุนสถาบันและ/หรือผู้ลงทุนรายใหญ่ ระหว่างวันที่ 9-11 ต.ค.60 โดยมีธนาคารซีไอเอ็มบี ไทย และ บล.ภัทร เป็นผู้จัดการการจัดจำหน่าย โดยบริษัท ทริสเรทติ้ง จำกัด จัดอันดับความน่าเชื่อถือของผู้ออกหุ้นกู้อยู่ที่ BBB แนวโน้มอันดับเครดิต Stable เมื่อวันที่ 3 พ.ค. 60
บริษัทมีความประสงค์ที่จะนำเงินที่ได้รับจากการออกและเสนอขายหุ้นกู้ในครั้งนี้ เพื่อดำเนินการทั่วไปของบริษัทและจ่ายชำระคืนเงินกู้ และ/หรือ ตั๋วแลกเงิน และ/หรือหุ้นกู้
 